Diari Oficial de la Generalitat Valenciana


Sumari del DOGV 644, del 11-08-1987 (1987/809438)

ORDRE de 24 de juliol de 1987, de la Conselleria d'Indústria, Comerç i Turisme, per la qual s'estableix el procediment d'inscripció en el Registre General de Comerciants i de Comerç.
--------------------------------------------------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/o/1987/07/24/(2)/dof/vci/html**

### Dades del document

Número de DOGV
:   644

Data del DOGV
:   11-08-1987

Secció del DOGV
:   DISPOSICIONS GENERALS

Número del document
:   1987/809438


Data del document
:   24-07-1987

Organisme emissor
:   Conselleria d'Indústria, Comerç i Turisme

Tipus de document
:   Ordre

Anàlisi jurídica

Ordre de 24 de juliol de 1987, de la Conselleria d'Indústria, Comreç i Turisme, per la qual s'estableix el procediment d'inscripció en el Registre General de Comerciants i de Comerç.  
Per Decret 77/1987, de 25 de maig, del Consell de la Generalitat Valenciana, es regula el Registre General de Comerciants i de Comerç en què hauran d'inscriure's les persones físiques i jurídiques que exercesquen una activitat de venda o prestació de serveis a la Comunitat Valenciana, així com els establiments comercials ubicats en l'àmbit territorial d'aquesta.   
I en compliment del que disposen els articles 3r. i 4t. de l'esmentat Decret, cal establir la forma de presentació de les sol·licituds d'inscripció i de documents que han d'acompanyar-les, així com, d'acord amb la Disposició Transitòria, fixar els terminis i el procediment d'inscripció d'aquells comerciants i establiments comercials existents a l'entrada en vigor del Decret 77/87, de 25 de maig.   
En atenció d'aquestes consideracions, i conformement amb el que estableix la Disposició Final Segona del Decret 77/87, de 25 de maig, del Consell de la Generalitat Valenciana, aquesta Conselleria d?Indústria, Comerç i Turisme ha ordenat,   
Article 1r  
Les persones físiques o jurídiques que han d'inscriure's en el Registre General de Comerciants i de Comerç, d'acord amb el que disposen els articles 1r. i 3r. del Decret 77/87, de 25 de maig, presentaran la sol·licitud, emplenada correctament, segons el model que figura com a Annex I, en el Servei Territorial de Comerç corresponent o en la Cambra Oficial de Comerç, Indústria i Navegació, de la respectiva demarcació adjuntant-hi aquestos documents:   
a) Fotocòpia de la Llicència Fiscal.   
b) Documentació acreditativa de la titulació i col·legiació oficial, en els casos que pertoque.   
Article 2n  
L'expedient d'inscripció per als establiments comercials a què fan referència els articles 1r. i 4t. del Decret 77/87, de 25 de maig, s'iniciarà mitjançant sol·licitud, emplenada correctament, segons model que figura com a Annex II, presentada en el Servei Territorial de Comerç corresponent o en la Cambra Oficial de Comerç, Indústria i Navegació, de la respectiva demarcació, adjuntant-hi aquestos documents:   
a) Llicència Municipal d'obertura o document acreditatiu d'haver-la obtingut per silenci administratiu.   
b) Documentació acreditativa que hi ha personal de l'establiment que té la titulació professional o formació que exigeixen les disposicions vigents, en els casos que pertoque.   
Article 3r  
1) No obstant el que disposen els articles anteriors, la Conselleria d'Indústria, Comerç i Turisme, podrà demanar del sol·licitant qualsevol informació o documentació addicional que considere necessària.   
2) Així mateix, quan la sol·licitud no reunís els requisits, o hi faltàs la documentació complementària, es requerirà a l'interessat perquè en el termini de deu dies solucione els defectes; amb l'advertència que, en cas contrari, se li arxivarà l'expedient.   
Article 4t  
Presentades les sol·licituds en forma, s'efectuarà la inscripció corresponent en el Registre General de Comerciants i de Comerç, mitjançant el procediment establert en els articles 3.2 i 4.2 del Decret 77/87, de 25 de maig.   
DISPOSICIONS FINALS  
Primera  
Fins que no es dicten les corresponents normes de desplegament del Capítol II del Títol Segon de la Llei 8/1986, de 29 de desembre, la present Ordre no serà d'aplicació per a aquelles persones físiques o jurídiques que, en l'àmbit de la Comunitat Valenciana, es dediquen a l'exercici de la Venda fora d'establiment comercial.   
Segona  
En un termini màxim de sis mesos, les Cambres de Comerç, Indústria i Navegació, trametran l'imprés de verificació de dades i la sol·licitud d'inscripció, que figura com a Annex III, a aquelles persones físiques o jurídiques que a l'entrada en vigor del Decret 77/87, de 25 de maig, ja estoven exercint activitat comercial en establiment permanent perquè en un termini que no depasse trenta dies el tornen, emplenat correctament, al Servei Territorial de Comerç corresponent o a la Cambra Oficial de Comerç, Indústria i Navegació, de la demarcació respectiva.   
Aquells que no haguessen rebut cap comunicació en el termini establert en el paràgraf anterior, hauran de sol·licitar del Servei Territorial de Comerç corresponent o de la Cambra Oficial de Comerç, Indústria i Navegació, de la demarcació respectiva els impressos per a la inscripció en el Registre General, que haurà d'efectuar-se necessàriament abans del 31 de juliol de 1988.   
Tercera  
El Director General de Comerç és facultat per revisar i actualitzar, a efectes estadístics o d'informació, les dades reflectides en els impressos de sol·licitud d'inscripció que figuren com a Annexos d'aquesta Ordre, així com dictar les Resolucions necessàries per a l'aplicació i desplegament del que aquesta estableix.   
Quarta  
La present Ordre entrarà en vigor 1'1 de setembre de 1987.   
València, 24 de juliol de 1987.   
El Conseller d?Indústria, Comerç i Turisme,  
ANDRES GARCIA RECHE  
Veure annex


Còpia Permalink ELI